**PRESSEMELDING**

Januar 2014

**Østfoldingene leier bil som aldri før**

**Hertz åpner i Sarpsborg**

Hertz, som har en sterk posisjon i Østfold, åpner nå kontor i Sarpsborg. Grunnen er økt etterspørsel etter leiebiler i regionen. Hertz etablerer også et stort varebilsenter i Fredrikstad som skal betjene hele markedet sør for Oslo.

**Nytt kontor**

Hertz har lenge vært etablert i Fredrikstad og betjent hele regionen fra dette kontoret. Men med sterkt økende etterspørsel i Sarpsborg er det naturlig å ha et eget kontor her.

* Vi gleder oss til å åpne i Sarpsborg. Vi har mange kunder der, og vil nå kunne tilby enda bedre service og tilgjengelighet, sier Anne-Lene Paulshus Vold, Daglig leder i Hertz Østfold.

Og østfoldingene vet hva de vil ha.

* Vi leier ut alt fra el- og hybridbiler til klassiske familiebiler og store varebiler. Kundene vet hva de vil ha, og vi har et stort utvalg som tilfredsstiller de fleste, sier Anne-Lene Paulshus Vold.

**Eget varebilsenter**

Samtidig med etableringen i Sarpsborg åpner Hertz også et eget varebilsenter i Fredrikstad. Varebilsenteret blir et av de største i Norge i sitt slag.

* Vi ser et økende behov for varebiler i markedet og ønsker derfor å tilby kundene et vidt spekter av varebiler. Dette varebilsenteret skal bistå alle våre avdelinger fra Halden til Oslo-grensa med store og små varebiler, sier Anne-Lene Paulshus Vold i Hertz Østfold.

**Kontaktinformasjon**

Daglig leder Anne-Lene Paulshus Vold, Hertz Østfold. Telefon: 69 23 56 49

**Hertz – et ledende leiebilselskap**

Hertz er representert i 148 land på samtlige kontinenter med over 8800 utleiestasjoner som leier ut mer enn 33 millioner leiebiler per år. Hertz, som er verdens eldste leiebilselskap, ble etablert i 1918 i Chicago, USA. I 1968 åpnet Hertz sin første stasjon i Norge. Hertz Norge er i dag markedsledende med over 170 utleiepunkter over hele landet som blant annet dekker samtlige flyplasser.... [Vis mer](http://www.mynewsdesk.com/no/pressroom/hertz-norge)

Hertz er representert mer enn 150 land på samtlige kontinenter med over 8800 lokasjoner som leier ut mer enn 33 millioner leiebiler per år.

I 1968 åpnet Hertz sin første lokasjon i Norge. Hertz Norge er i dag markedsledende med over 500 utleiepunkter over hele landet som blant annet dekker samtlige flyplasser. Leiebilflåten i Norge består av nærmere 6 000 nye og moderne biler.

Samtlige lokasjoner i Hertz Norge er miljø-, kvalitets-, arbeidsmiljø- og sikkerhetssertifisert gjennom standardene ISO 14001, 9001 og OHSAS 18001.